Document ID: 31985R3541

Komisijas Regula (EEK) Nr. 3541/85
(1985. gada 12. decembris)
par preču klasifikāciju kopējā muitas tarifa apakšpozīcijā 27.03 A
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu,
ņemot vērā Komisijas priekšlikumu,
tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot kūdras maisījumus (kuros pēc svara ir vismaz 75 % kūdras) ar citām vielām, kā kaļķi, smiltis, lapu trūdzeme, merģelis, pakaišu mēsli un nelielos daudzumos citi mēslošanas līdzekļi, kuros kopējais kālija (rēķinot kā K2O), slāpekļa, fosfora (rēķinot kā P2O5) daudzums pēc svara nepārsniedz 3 %;
tā kā kopējā muitas tarifa pozīcija Nr. 27.03 ietver kūdru (ieskaitot kūdras pakaišus), arī briketēs; tā kā mēslošanas līdzekļi, kas nav ietverti pozīcijās Nr. 31.01 līdz Nr. 31.04, ir minēti pozīcijā Nr. 31.05;
tā kā konkrētās preces, ņemot vērā to īpašības, nevar uzskatīt par pozīcijas Nr. 31.05 precēm;
tā kā konkrētajām precēm ir tādas īpatnības kā kūdrai, kas ietilpst pozīcijā Nr. 27.03, tātad tās klasificējamas minētās pozīcijas apakšpozīcijā Nr. 27.03 A;
tā kā, ņemot vērā to, ka Kopējā muitas tarifa nomenklatūras komiteja nav devusi piekrišanu, Komisija nevar pieņemt noteikumus, kas šajā jautājumā paredzēti Regulas (EEK) Nr. 97/69 3. pantā noteiktajā kārtībā,
IR PIEŅĒMUSI ŠO REGULU.
1. pants
Kūdras maisījumus (kuros pēc svara ir vismaz 75 % kūdras) ar citām vielām, kā pakaišu mēsli, kaļķi, smiltis, lapu trūdzeme, merģelis un nelielos daudzumos citi mēslošanas līdzekļi, kuros kopējais kālija (rēķinot kā K2O), slāpekļa, fosfora (rēķinot kā P2O5) daudzums pēc svara nepārsniedz 3 %, klasificē kopējā muitas tarifa šādā apakšpozīcijā:
27.03
Kūdra (ieskaitot kūdras pakaišus), arī briketēs:
A. Kūdra.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1985. gada 12. decembrī

Labels: 3
14